**Ministru kabineta instrukcijas projekta „Grozījumi Ministru kabineta 2009.gada 14.jūlija instrukcijā Nr.12 „Viltoto un autentisko dokumentu (False and Authentic Documents) informācijas sistēmas veidošanas, aktualizēšanas un izmantošanas kārtība”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Projekts šo jomu neskar. |
| 2. | Pašreizējā situācija un problēmas | Šobrīd Ministru kabineta 2009.gada 14.jūlija instrukcija Nr.12 „Viltoto un autentisko dokumentu (False and Authentic Documents) informācijas sistēmas veidošanas, aktualizēšanas un izmantošanas kārtība” paredz FADO nacionālās informācijas sistēmas veidošanu un uzturēšanu.  FADO nacionālās sistēmas izveide sākotnēji bija nepieciešama, jo tika plānots uzturēt tikai FADO centrālo informācijas sistēmu, kurai tiktu nodrošināta pieeja ierobežotam cilvēku skaitam no katras dalībvalsts. Valsts robežsardze Eiropas Savienības Padomes noteikto cilvēku skaitu, kam var piešķirt piekļuvi FADO centrālajai informācijas sistēmai, uzskatīja par nepietiekamu savu funkciju nodrošināšanai, līdz ar to tika pieņemts lēmums veidot FADO nacionālo informācijas sistēmu, kurai varētu piešķirt piekļuvi neierobežotam lietotāju skaitam.  Līdz ar FADO informācijas sistēmas attīstību tika izveidota iFADO informācijas sistēma, kam ir iespējams nodrošināt pieeju neierobežotam lietotāju skaitam. Valsts robežsardze laika gaitā atzina, ka Valsts robežsardzes darbinieki spēj sekmīgi strādāt izmantojot iFADO.  Tā kā FADO nacionālās informācijas sistēmas ieviešana ekspluatācijā prasītu gan cilvēkresursu gan finanšu līdzekļu ieguldījumu, bet Valsts robežsardzei jau tika nodrošināta visas nepieciešamās FADO informācijas sistēmā iekļautās informācijas pieejamība ar iFADO palīdzību, tika pieņemts lēmums neieviests FADO nacionālo informācijas sistēmu ekspluatācijā.  FADO nacionālās sistēmas neieviešana ļauj taupīt cilvēkresursus un arī finanšu līdzekļus.  Vienlaikus Ministru kabineta 2009.gada 14.jūlija instrukcija Nr.12 „Viltoto un autentisko dokumentu (False and Authentic Documents) informācijas sistēmas veidošanas, aktualizēšanas un izmantošanas kārtība” paredz, ka Valsts robežsardze iekļauj FADO informācijas sistēmā vienīgi ziņas par viltotiem dokumentiem.  Tā kā Valsts robežsardzei ikdienas darbam ir nepieciešamas ziņas arī par trešo valstu (kuras nav FADO dalībvalstis) dokumentu paraugiem, bet citas FADO dalībvalstis (izņemot Latviju) nepieciešamo informāciju iekļauj lēni, ir radusies nepieciešamība tiesību aktos paredzēt Valsts robežsardzei tiesības ievadīt FADO informācijas sistēmā ziņas par trešo valstu dokumentu paraugiem.  Šāds lēmums ļaus papildināt FADO informācijas sistēmu ar Valsts robežsardzei funkciju veikšanai nepieciešamajām ziņām un nākotnē slēgt Personu apliecinošu un tiesības apliecinošu dokumentu paraugu informācijas sistēmu (Dokumentu paraugu reģistru), kuras uzturēšanai nepieciešams ieguldīt cilvēkresursus. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Projekta mērķis ir svītrot no Ministru kabineta 2009.gada 14.jūlija instrukcijas Nr.12 „Viltoto un autentisko dokumentu (False and Authentic Documents) informācijas sistēmas veidošanas, aktualizēšanas un izmantošanas kārtība” tiesību normas, kas paredz FADO nacionālās informācijas sistēmas izveidi, uzturēšanu un izmantošanu, un piešķirt Valsts robežsardzei tiesības ievadīt FADO trešo valstu dokumentu paraugus. |
| 5. | Projekta izstrādē iesaistītās institūcijas | 2011.gada 17.martā tika organizēta sanāksme par Viltoto un autentisko dokumentu (False and Authentic Documents) informācijas sistēmā (FADO) un Personu apliecinošu un tiesības apliecinošu dokumentu paraugu informācijas sistēmā (Dokumentu paraugu reģistrs) iekļauto informāciju, kurā piedalījās pārstāvji no Iekšlietu ministrijas, Iekšlietu ministrijas Informācijas centra, Pilsonības un migrācijas lietu pārvaldes, Tieslietu ministrijas Valsts tiesu ekspertīžu biroja, Valsts policijas Kriminālistikas pārvaldes, Valsts robežsardzes un Ārlietu ministrijas.  Sanāksmes laikā tika pieņemts lēmums grozīt Ministru kabineta 2009.gada 14.jūlija instrukciju Nr.12 „Viltoto un autentisko dokumentu (False and Authentic Documents) informācijas sistēmas veidošanas, aktualizēšanas un izmantošanas kārtība”, svītrojot tiesību normas, kas paredz FADO nacionālās informācijas sistēmas izveidi un izmantošanu, kā arī papildināt instrukciju, paredzot Valsts robežsardzei tiesības ievadīt trešo valstu (valstu, kas nepiedalās FADO veidošanā) dokumentu paraugus. |
| 6. | Iemesli, kādēļ netika nodrošināta sabiedrības līdzdalība | Projekta izstrādes gaitā sabiedrības līdzdalība netika nodrošināta, jo FADO tiek izmantots valsts institūciju vajadzībām un projekta uzdevums ir noteikt Viltoto un autentisko dokumentu (False and Authentic Documents) informācijas sistēmas veidošanas, aktualizēšanas un izmantošanas kārtību. |
| 7. | Cita informācija | Nav |

|  |  |  |
| --- | --- | --- |
| VII. Tiesību akta projekta izpildes nodrošināšana un tās ietekme uz institūcijām | | |
| 1. | Projekta izpildē iesaistītās institūcijas | Iekšlietu ministrijas Informācijas centrs, Valsts robežsardze. |
| 2. | Projekta izpildes ietekme uz pārvaldes funkcijām | Projekts paredz Valsts robežsardzes tiesību paplašināšanu, nosakot tiesības ievadīt Viltoto un autentisko dokumentu (False and Authentic Documents) informācijas sistēmā informāciju par trešo valstu dokumentu paraugiem. |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Projekts šo jomu neskar. |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Projekts šo jomu neskar. |
| 7. | Cita informācija. | Nav |

Anotācijas II, III, IV, V un VI sadaļa – projekts šīs jomas neskar.

Iekšlietu ministrs R.Kozlovskis

Vīza: valsts sekretāre I.Pētersone-Godmane

14.03.2012. 09:10

709

B.Kovaļova

67208597, Baiba.Kovalova@ic.iem.gov.lv